LDC ไม่ฟื้น! ไตรมาส 3/59 ขาดทุนเพิ่มเป็น 23.91 ลบ.
LDC ไม่ฟื้น! ไตรมาส 3/59 ขาดทุนเพิ่มเป็น 23.91 ลบ.
10 พ.ย. 2559

บริษัท แอลดีซี เด็นทัล จำกัด (มหาชน) หรือ LDC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 เฉพาะกิจการมีผลขาดทุนสุทธิ 23.91 ล้านบาท หรือมีผลขาดทุนสุทธิ 0.04 บาทต่อหุ้น เพิ่มขึ้น 206.84% จากช่วงเดียวกันของปีก่อนที่มีผลขาดทุนสุทธิ 7.79 ล้านบาท หรือมีผลขาดทุนสุทธิ 0.02 บาทต่อหุ้น
ทั้งนี้ผลการดำเนินงานขาดทุนเพิ่มขึ้นเนื่องจาต้นทุนที่เกี่ยวข้องจากการเปิดสาขาเพิ่ม ค่าใช้จ่ายเครื่องมือแพทย์ค่าเช่าของแต่ละสาขา ค่าตอบแทนทันตแพทย์ เงินเดือนพนักงาน และค่าใช้จ่ายเกี่ยวกับพนักงานจากการเปิดสาขาใหม่ที่ต่างจังหวัด
นอกจากนี้ยังมีค่าใช้จ่ายทางการตลาดเพื่อสร้างภาพลักษณ์และการรับรู้ในวงกว้าง จากการทาสื่อโฆษณาทางด้าน Online Marketing Service ประกอบกับรายได้ค่าบริการสาขาต่างจังหวัดยังมีไม่มาก เนื่องจากเพิ่งเริ่มเปิดให้บริการ จึงทาให้ผลประกอบการของบริษัทขาดทุนข้างต้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 57.26 ล้านบาท หรือ 0.12 บาทต่อหุ้น เพิ่มขึ้น 215.41%จากช่วงเดียวกันของปีก่อนที่มีผลขาดทุนสุทธิ 18.15 ล้านบาท หรือมีผลขาดทุนสุทธิ 0.05 บาทต่อหุ้น